2020/687;
 б)
 инфектираните зони в съответствие с член 63 от Делегиран регламент (ЕС) 2020/687.
 ГЛАВА III
 СПЕЦИАЛНИ МЕРКИ ЗА КОНТРОЛ НА БОЛЕСТТА, ПРИЛОЖИМИ КЪМ ПРАТКИТЕ ОТ СВИНЕ, ОТГЛЕЖДАНИ В ОГРАНИЧИТЕЛНИ ЗОНИ I, II И III И ПРОДУКТИТЕ, ПОЛУЧЕНИ ОТ ТЯХ, В ЗАСЕГНАТИТЕ ДЪРЖАВИ ЧЛЕНКИ
 Раздел 1
 Налагане на специфични забрани върху пратките от отглеждани свине и продуктите, получени от тях, в засегнатите държави членки
 Член 9
 Специфични забрани във връзка с движенията на пратки от свине, отглеждани в ограничителни зони I, II и III, извън тези зони
 1. Компетентният орган на засегнатата държава членка забранява движенията на пратки от свине, отглеждани в ограничителни зони I, II и III, извън тези зони.
 2. Компетентният орган на засегнатата държава членка може да реши забраната, предвидена в параграф 1 да не се прилага по отношение на движенията на пратки от свине, отглеждани в ограничителна зона I, до животновъдни обекти, които се намират в други ограничителни зони I, II и III или извън тези зони, при условие че животновъдният обект по местоназначение се намира на територията на същата засегната държава членка.
 Член 10
 Специфични забрани във връзка с движенията на пратки от зародишни продукти, получени от свине, отглеждани в ограничителни зони II и III, извън тези зони
 Компетентният орган на засегнатата държава членка забранява движенията на пратки от зародишни продукти, получени от свине, отглеждани в ограничителни зони II и III, извън тези зони.
 Член 11
 Специфични забрани във връзка с движенията на пратки от странични животински продукти, получени от свине, отглеждани в ограничителни зони II и III, извън тези зони
 1. Компетентният орган на засегнатата държава членка забранява движенията на пратки от странични животински продукти, получени от свине, отглеждани в ограничителни зони II и III, извън тези зони.
 2. Компетентният орган на засегнатата държава членка може да реши предвидената в параграф 1 забрана да не се прилага спрямо странични животински продукти, получени от свине, отглеждани извън ограничителни зони II и III и заклани в ограничителни зони II и III, и да предостави ясно разграничение на тези странични животински продукти в животновъдните обекти и по време на транспорт от страничните животински продукти, получени от свине, отглеждани в ограничителни зони II и III.
 Член 12
 Специфични забрани във връзка с движенията на пратки от прясно месо и месни продукти, включително естествени обвивки, получени от свине, отглеждани в ограничителни зони II и III, извън тези зони
 1. Компетентният орган на засегнатата държава членка забранява движенията на пратки от прясно месо и месни продукти, включително естествени обвивки, получени от свине, отглеждани в ограничителни зони II и III, извън тези зони.
 2. Компетентният орган на засегнатата държава членка може да реши предвидената в параграф 1 забрана да не се прилага спрямо месни продукти, включително естествени обвивки, получени от свине, отглеждани в ограничителни зони II и III, които са преминали съответната обработка в съответствие с приложение VII към Делегиран регламент (ЕС) 2020/687, във връзка с африканската чума по свинете, в животновъдни обекти, определени в съответствие с член 41, параграф 1 от настоящия регламент.
 Член 13
 Общи забрани във връзка с